Samaai, Semenya laat waai weer | Netwerk24
Deur Wim Pretorius 09 September 2018 00:01
Daar is nou geen meer twyfel dat Suid-Afrika die toon in verspring aangee op die wêreldverhoog nie.
Net ’n bietjie meer as ’n maand nadat hy as Afrika-kampioen gekroon is, het Ruswahl Samaai Saterdag ook koning gekraai by die Kontinentale Bekerbyeenkoms in die Tsjeggiese Republiek, waar hy Afrika gaan verteenwoordig het.
Caster Semenya of Team Africa competes in the Womens 400 Metres going on to run a new national record during day 1 of the IAAF Continental Cup at Mestsky Stadium on September 8, 2018 in Ostrava, Czech Republic.Foto:
Samaai boer knaend in die skaduwee van sy landgenoot Luvo Manyonga, heersende wêreld-, Statebond- en Diamantliga-kampioen, maar oor sy status as een van die planeet se heel bestes is daar geen twyfel nie.
In Manyonga se afwesigheid het die Johannesburger gister die Kontinentale titel gewen met ’n sprong van 8.10 m.
Miltiádis Tentóglou van Griekeland was tweede met 8.00 m, terwyl Jeff Henderson, die Olimpiese kampioen, derde was met 7.98 m.
Caster Semenya kon nie gister haar weg na die boonste trappie van die podium vind nie, maar sy het nietemin weer ’n Suid-Afrikaanse rekord oortref.
Semenya, die wêreld se onbetwiste beste in die 800 m, was in die 400 m tweede agter Bahrein se Salwa Eid Naser (49.32), maar haar tyd van 49.62 was die vinnigste nog deur ’n Suid-Afrikaner.
Semenya het die 400-rekord net verlede maand tot 49.96 verbeter.
Afrika lê tans in die laaste plek op die puntelys met 74 punte. Die Amerikas (Noord- en Suid-Amerika) is eerste met 127.
Meer oor: Ruswahl Samaai | Caster Semenya | Atletiek
Caster mik nou na titel in Tsjeggië